Seba ke veng bidê girewteyanê sîyasîyan ê ke vera tecrîdê serê Rayberê Şarê Kurdî Abdullah Ocalanî grevê vêşanîye de yê, dayîkê ke 7 rojî yo vernîya Hepisxaneyê Bakirkoyî de nîşenê ro, rixmê heme zext û zordarîya polîsan ewro zî çalakîya roniştişî viraşte.
Çalakîye de parlamenterê HDP'yî Omer Ocalan û Zuleyha Gulume û avûkatî amade bî.  Wexto ke dayîkî ver bi hepisxaneyî rayra şîyî, polîsanê Tirkî vernîya înan birnaye. Parlamenter Gulume û Ocalanî reaksîyon da û mabênê parlameteran û Mudirê polîsan reyde munaqeşe wextêk dewam kerd.
Polîsan hetê bînî ra nêverda ke rojnamegerî fotograf û dîmeman bigêrê. Dayîkî nêzdîyê 10 deqayan vernîya hepisxaneyî de roniştî û bado bi sloganan û tilîlîyan ver bi banê Qezaya Şîrînevlerî yê HDP'yî rayra şîyî.
Parlamenterê HDP'ê Omer Ocalan bertek nîşanî polîsan da û got: "Berdin bila însan daxwaz û fikrên xwe bînin ziman, dengê xwe bilind bikin û biqîrin." Polîs jî got “Em berdidin ku li maçên sporê dengê xwe bilind bikin. Biçin li wir biqîrin." pic.twitter.com/B9TJROkhRV
